CELEX: 32017R0212
Language: ro
Date: 2017-02-07 00:00:00
Title: Regulamentul (UE) 2017/212 al Comisiei din 7 februarie 2017 de desemnare a laboratorului de referință al UE pentru pesta micilor rumegătoare, de stabilire a responsabilităților și a sarcinilor suplimentare atribuite laboratorului respectiv și de modificare a anexei VII la Regulamentul (CE) nr. 882/2004 al Parlamentului European și al Consiliului (Text cu relevanță pentru SEE. )

8.2.2017   
            
            
               RO
            
            
               Jurnalul Oficial al Uniunii Europene
            
            
               L 33/27
            
         REGULAMENTUL (UE) 2017/212 AL COMISIEI
   din 7 februarie 2017
   de desemnare a laboratorului de referință al UE pentru pesta micilor rumegătoare, de stabilire a responsabilităților și a sarcinilor suplimentare atribuite laboratorului respectiv și de modificare a anexei VII la Regulamentul (CE) nr. 882/2004 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (1), în special articolul 32 alineatele (5) și (6),
   întrucât:
   
               (1)
            
            
               Regulamentul (CE) nr. 882/2004 prevede sarcinile, obligațiile și dispozițiile generale atribuite laboratoarelor de referință din Uniunea Europeană (UE) pentru produsele alimentare, hrana pentru animale și sănătatea animală, obligațiile lor și dispozițiile care le sunt aplicabile. Laboratoarele de referință din UE pentru sănătatea animală și animale vii sunt enumerate în partea II a anexei VII la regulamentul menționat.
            
         
               (2)
            
            
               Nu există încă un laborator de referință al UE pentru pesta micilor rumegătoare. Laboratoarele de referință ale UE ar trebui să acopere legislația privind hrana pentru animale și produsele alimentare, precum și sănătatea animală, domenii în care sunt necesare rezultate analitice și diagnostice precise. Focarele de pestă a micilor rumegătoare necesită rezultate analitice și diagnostice precise.
            
         
               (3)
            
            
               La 30 iunie 2016, Comisia a lansat o cerere de candidaturi pentru selectarea și desemnarea unui laborator de referință al UE pentru pesta micilor rumegătoare. Laboratorul selectat –„Centre de coopération internationale en recherche agronomique pour le développement (CIRAD)” – ar trebui să fie desemnat ca laborator de referință al UE pentru pesta micilor rumegătoare.
            
         
               (4)
            
            
               Pe lângă funcțiile și obligațiile generale stabilite la articolul 32 alineatul (2) din Regulamentul (CE) nr. 882/2004, laboratorului selectat ar trebui să i se atribuie anumite sarcini și responsabilități specifice. Acestea se referă, în special, la menținerea legăturii dintre laboratoarele naționale de referință ale statelor membre, pentru sprijinirea funcțiilor acestora și pentru propunerea de metode optime care să permită diagnosticarea pestei micilor rumegătoare.
            
         
               (5)
            
            
               Prin urmare, partea II a anexei VII la Regulamentul (CE) nr. 882/2004 ar trebui modificată în consecință.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   „Centre de coopération internationale en recherche agronomique pour le développement (CIRAD)” din Montpellier, Franța, este desemnat laborator de referință al Uniunii (UE) pentru pesta micilor rumegătoare.
   Responsabilitățile și sarcinile suplimentare atribuite acestui laborator sunt prevăzute în anexă.
   Articolul 2
   În partea II a anexei VII la Regulamentul (CE) nr. 882/2004 se adaugă punctul 20, după cum urmează:
   
      
                  „20.
               
               
                  Laborator de referință al UE pentru pesta micilor rumegătoare
                  
                              Centre de coopération internationale en recherche agronomique pour le développement (CIRAD)
                           
                        
                              TA A-15/G,
                           
                        
                              Campus International de Baillarguet
                           
                        
                              34398 Montpellier Cedex
                           
                        
                              Franța”.
                           
                        
            
   Articolul 3
   Prezentul regulament intră în vigoare în a 20-a zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 februarie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 165, 30.4.2004, p. 1.
   
      ANEXĂ
      
         Responsabilitățile și sarcinile laboratorului de referință al UE pentru pesta micilor rumegătoare
      
      Pe lângă funcțiile și obligațiile generale ale laboratoarelor de referință ale UE din sectorul sănătății animale, stabilite la articolul 32 alineatul (2) din Regulamentul (CE) nr. 882/2004, laboratorului de referință al UE pentru pesta micilor rumegătoare i se atribuie următoarele responsabilități și sarcini:
      
                  1.
               
               
                  să asigure legătura între laboratoarele naționale de referință ale statelor membre și să propună metode optime care să permită diagnosticarea pestei micilor rumegătoare la efectivele de animale, în special prin:
                  
                              (a)
                           
                           
                              tipajul și caracterizarea completă antigenică și genomică, efectuarea analizei filogenetice (relația cu alte tulpini ale aceluiași virus) a virușilor și depozitarea tulpinilor virușilor de pestă a micilor rumegătoare pentru a facilita serviciile de diagnostic în Uniune și, în cazurile în care este relevant și necesar, de exemplu pentru urmărirea situației epidemiologice sau pentru verificarea diagnosticului;
                           
                        
                              (b)
                           
                           
                              constituirea și actualizarea regulată a unei colecții de tulpini și izolate ale virușilor de pestă a micilor rumegătoare și a unei colecții de seruri specifice și de alți reactivi împotriva bolii, când și dacă sunt disponibili;
                           
                        
                              (c)
                           
                           
                              armonizarea diagnosticului și asigurarea calității testelor din Uniune prin organizarea și realizarea periodică de teste comparative între laboratoare și de exerciții de control extern al calității în domeniul diagnosticului bolii la nivelul Uniunii și prin comunicarea rezultatelor acestor teste către Comisie, statele membre și laboratoarele de referință naționale;
                           
                        
                              (d)
                           
                           
                              păstrarea informațiilor despre această boală pentru a permite diagnosticarea diferențială rapidă, în special, cu alte boli virale relevante;
                           
                        
                              (e)
                           
                           
                              efectuarea de studii și cercetări în vederea îmbunătățirii metodelor de combatere a bolii în colaborare cu laboratoarele de referință naționale desemnate pentru această boală, și după modalitățile convenite de către Comisie;
                           
                        
                              (f)
                           
                           
                              consilierea Comisiei în privința aspectelor științifice legate de pesta micilor rumegătoare și, în special, în ceea ce privește selecția și utilizarea tulpinilor de virus al pestei micilor rumegătoare pentru vaccinuri;
                           
                        
            
                  2.
               
               
                  sprijinirea funcțiilor laboratoarelor de referință naționale ale statelor membre desemnate pentru diagnosticarea pestei micilor rumegătoare, în special prin:
                  
                              (a)
                           
                           
                              stocarea și furnizarea serurilor standard și a altor reactivi de referință, cum ar fi virusuri, antigeni inactivați sau linii celulare, pentru aceste laboratoare în vederea standardizării testelor de diagnosticare și a reactivilor utilizați în fiecare stat membru, în cazul în care sunt necesare identificarea agentului și/sau utilizarea de teste serologice;
                           
                        
                              (b)
                           
                           
                              furnizarea de asistență activă la diagnosticarea bolilor în legătură cu suspiciunea și confirmarea apariției unor focare în statele membre, prin primirea de izolați de viruși ai pestei micilor rumegătoare pentru efectuarea diagnosticului de confirmare și caracterizarea virusului, precum și prin contribuirea la investigații epidemiologice și studii. Comunicarea rezultatelor acestor activități fără întârziere Comisiei, precum și statelor membre și laboratoarelor de referință naționale în cauză;
                           
                        
            
                  3.
               
               
                  informarea și asigurarea formării profesionale, în special:
                  
                              (a)
                           
                           
                              prin facilitarea furnizării de formare profesională, formare continuă și ateliere de lucru pentru laboratoarele de referință naționale desemnate pentru diagnosticarea pestei micilor rumegătoare și pentru experții în diagnostic de laborator în vederea armonizării tehnicilor de diagnosticare a acestei boli în întreaga Uniune;
                           
                        
                              (b)
                           
                           
                              participarea la forumuri internaționale consacrate, în special, standardizării metodelor analitice pentru această boală și punerii lor în aplicare;
                           
                        
                              (c)
                           
                           
                              colaborarea, în privința metodelor de diagnostic pentru pesta micilor rumegătoare, cu laboratoarele competente relevante din țări terțe în care această boală este predominantă;
                           
                        
                              (d)
                           
                           
                              revizuirea, cu ocazia reuniunii anuale a laboratoarelor naționale de referință desemnate pentru diagnosticarea pestei micilor rumegătoare, a recomandărilor relevante de testare, stabilite de Organizația Mondială pentru Sănătatea Animalelor (OIE) în Codul sanitar pentru animale terestre și în Manualul de teste de diagnostic și vaccinuri pentru animale terestre;
                           
                        
                              (e)
                           
                           
                              asistarea Comisiei la revizuirea recomandărilor OIE din Codul sanitar pentru animale terestre și din Manualul de teste de diagnostic și vaccinuri pentru animale terestre;
                           
                        
                              (f)
                           
                           
                              adaptarea la progresele realizate în domeniul epidemiologiei pestei micilor rumegătoare.